Diagnóza

**Diagnóza** (skr. **Dg.** alebo **dg.**; gr. *dia-* = skrz, cez; *gnosis* = poznanie) v lekárstve znamená rozpoznanie choroby a jej pomenovanie. **Diagnostika** je proces určovania choroby (diagnózy). Choroby je možné rozlíšiť vďaka špecifickým príznakom - symptómom pomocou diagnostických metód. Niekedy sa názov *diagnóza* používa skrátene pre kód Medzinárodnej klasifikácie chorôb.

Vo všeobecnosti sa slovo *diagnóza* používa vo význame *určenie* (napríklad diagnóza problému).

## Diferenciálna diagnostika
Diferenciálna diagnostika je postup, pri ktorom sa stanovuje presná diagnóza spomedzi niekoľkých, ktoré majú rovnaké alebo veľmi podobné príznaky.

## Diagnostické metódy

* anamnéza (anamnesis = half diagnosis)
** rodinná anamnéza (pýtame sa pacienta na výskyt sledovaných nemocí u jeho rodičov, súrodencov, detí, týka sa hlavne kardiovaskulárnych onemocnení, nádorových onemocnení, cukrovky, neurologických a psychiatrických onemocnení, ale aj iných)
** osobná anamnéza (pýtame sa pacienta na nemoci, ktoré doteraz prekonal, s ktorými sa lieči, na operácie ktoré podstúpil, na úrazy a krvné prevody)
** gynekologická anamnéza (u žien, pýtame sa na začiatok menštruačného cyklu, jeho nepravidelnosti, koniec menštruačného cyklu, počet gravidít, počet pôrodov, potratov, hormonálnu antikoncepciu, hormonálnu substitučnú liečbu)
** sociálna a pracovná anamnéza (pýtame sa kde pacient pracuje/ pracoval, v akých podmienkach a s kým žije, či sa má o neho kto postarať)
** farmakologická anamnéza (zisťujeme aké lieky pacient užíva)
** alergie (zisťujeme, či má pacient na niečo alergiu, týka sa aj neznášanlivosti liekov)
** abúsus (zisťujeme množstvo a častosť požívania alkoholu, kávy, cigariet, drog)
** fyziologické funkcie(pýtame sa na prípadné problémy s močením, so stolicou, na spánok, na chuť k jedlu, na to či pacient v poslednej dobe pribral, alebo schudol)
** súčasné onemocnenie (pýtame sa pacienta na ťažkosti, ktoré mal než sa dostal do nemocnice, ako sa začali a ako sa vyvíjali, často je vhodné touto časťou anamnézy začať, zapisuje sa však až na koniec)
* fyzikálne vyšetrenie
** pohľadom (aspekcia)
** pohmatom (palpácia)
** poklepom (perkusia)
** posluchom (auskultácia)
** čuchom
* laboratórne vyšetrenia
** sedimentácia (FW), krvný obraz, diferenciálny rozpočet bielych krviniek
** základné biochemické vyšetrenie séra (CRP, urea, kreatinín, ionogram, pečeňové testy, albumín, celková bielkovina, glukóza, bilirubín)
** základné koagulačné vyšetrenia (protrombínový čas, aPTT, koncentrácia fibrinogénu)
** základné chemické vyšetrenie moča (pH, proteinúria, glukosúria, urobilinogén, bilirubín, ketolátky, dusitany, leukocytúria, hematúria, vzhľad, špecifická hmotnosť)
** niektoré iné vyšetrenia (hemokultúry, orientačné imunologické vyšetrenie, koncetrácia hormónov, ...)
* zobrazovacie vyšetrenia
** rádiologické vyšetrenie (RTG)
** ultrasonografické vyšetrenie (USG)
** počítačová tomografia (CT)
** magnetická rezonancia (MR)
* endoskopické vyšetrenia
** gastrofibroskopia
** enteroskopia
** enteroklýza (dvojkontrastné vyšetrenie tenkého čreva)
** endoskopická retrográdna cholangiopankreatografia (ERCP)
** kolonoskopia
** irrigografia (dvojkontrastné vyšetrenie hrubého čreva)
** rektoskopia
** laparoskopia
** vyšetrenie enterálnou kapsulou
* vyšetrenie srdca
** kľudová elektrokardiografia (EKG)
** Holterovo monitorovanie EKG (24-hodinové)
** bed-side monitoring (24-hodinové monitorovanie EKG za hospitalizácie)
** telemetrické monitorovanie
** nekontinuálna dlhodobá registrácia EKG typu "nekonečnej slučky"
** telefonický prenos EKG
** záťažové testy
** masáž karotického sínusu
** ezofageálna stimulácia predsiení
** test na naklonenej rovine (HUT test)
** farmakologické provokačné testy
** echokardiografia (ECHO)
** koronarografia
* funkčné vyšetrenie pľúc
** spirometria
** bronchokonstrikčné a bronchodilatačné testy
** vyšetrenie difúzie plynov
* funkčné vyšetrenie gastrointestinálneho traktu (GIT)
** 24-hodinová pH-metria
** 24-hodinová manometria
** vyšetrenie exokrinnej pankreatickej funkcie
** rádionuklidové metódy

Kategória:Medicína